Kipindi 6: Kubutulwa kwa Yesu Kutūla ku Lufu Lwandi
Mwikeulu Ngabudyele wātuminwe kudi nsongwakaji mupopoke witwa bu Madia. Wāmulombola’mba ukabutulanga mwana ukekala mulopwe nyeke ne nyeke. Uno mwana, Yesu, wābutwidilwe mu kipombo, mobākamupempwile kudi bakumbi. Kupwa luñenyenye lwāludika bantu bātambile Kutunduka kufika ne kudi mwana’wa. Tukefunda i ani wālupwile luno luñenyenye, ne mwāpandile Yesu ku nkuku ya kwipaibwa.
Kupwa, tukamona Yesu wisamba na bafundiji mu tempelo aye na myaka 12. Myaka dikumi ne mwanda kupita’po, Yesu wābatyijibwa ne kushilula mwingilo wa kusapula ne kufundija Bulopwe wāmutumīne Leza pano pa ntanda. Yesu wātongele bantu 12 ba kumukwasha mu uno mwingilo, wēbatūla ke batumibwa bandi.
Kadi Yesu wālongele bingelengele bivule. Wādishishe tununu twa bantu na tumishipa tutyetye ne mikate mityetye. Wābelwile babela ne kusangula bafwe. Ku mfulo, tukayuka bintu bivule byāfikīle Yesu mu mafuku a mfulo ya būmi bwandi, ne mobāmwipaile. Yesu wāsapwile kubwipi kwa myaka isatu ne kipindi, o mwanda mu KIPINDI 6 mudi myanda yālongekele mu bula bwa kitatyi kya kubwipi kwa myaka 34.
bem_Latn bem_Latn bem_Latn bem_Latn